《辉父道携酒相伴饮飞赴寺四望亭》
宋代·程公许

四望奇观广莫同，瘦藤拄入画图中。
晴烟杳霭景无尽，醉眼模糊鸢堕空。
邑蕞也曾基相业，井眢谁复现神通。
漫劳二妙相追逐，胜处宜搜未易工。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。